cyanic-selkie/wikianc huggingface dataset:
சிவ வடிவங்கள்
பல்வேறு உருவ நிலைகள்
நவந்தருபேதத்தில் சிவபெருமானின் உருவ நிலை பிரம்மா, திருமால், உருத்திரன், மகேசுவரன் என நான்கென குறிப்பிட்டலும், நூல்கள் பல்வேறு உருவ நிலைகளைக் குறிப்படுகின்றன. பஞ்சகுண மூர்த்திகள், பதினாறு வடிவங்கள், பதினெட்டு வடிவங்கள், மகேசுவர வடிவங்கள், அட்டாட்ட மூர்த்திகள் என பல்வேறு வகைப்பாடுகளும், எண்ணற்ற சிவவடிவங்களும் உள்ளன.
ஐவகை உருவம்
மகாபுராணங்களில் ஒன்றான லிங்க புராணம் சத்தியோசாதம், வாமதேவம், தட்புருசம், அகோரரூபம், ஈசன் என ஐவகை உருவம் குறித்து விளக்குகிறது.
மகேசுவர வடிவங்கள்
சிவாகமங்கள் சிவபெருமானின் 5 முகத்திற்கும் 5 மூர்த்திகளை முன்நிறுத்துகின்றன. இவ்வாறான இருபத்தைந்து மூர்த்தங்களும் மகேசுவர மூர்த்தங்கள் என்று அழைக்கப்படுகின்றன.
64 சிவவடிவங்கள்
அட்டாட்ட விக்கிரக லீலை எனும் கேசி முனிவரின் நூலில் சிவபெருமானின் அறுபத்து நான்கு வடிவங்களும், அவ்வடிவங்களின் மூலம் அடியார்களுக்கு சிவபெருமான் அருளியமையும் குறிப்பிடப்பட்டுள்ளன.உலக வரலாற்றில் முதல் முறையாக பாம்பன் சுவாமிகள் அருளிய  அட்டாட்ட விக்கிரக லீலை எனும் பதிகம் செய்துள்ளார் இன்னும் பல சிவனடியர்களுக்கே இந்த விவரம்  தெரியாமல் இருப்பது வியப்பே எனினும் பம்பனடியார்களால் அந்த பாடலை ஒரு மகா மந்திரமாக போற்றப்படுகிறது, ஈக்காடு இரத்தினவேலு முதலியாரின் சிவபராக்கிரமம் எனும் தமிழ் நூலிலும் இந்த அறுபத்து நான்கு வடிவங்கள் கூறப்பட்டுள்ளன.
பிற வடிவங்கள்
64 சிவ வடிவங்கள் தவிர்த்து எண்ணற்ற சிவவடிவங்களை புராணங்கள் கூறுகின்றன. சைவ சமயக் கலைக் களஞ்சியம் கசாரி, கசமுக அனுக்கிரக மூர்த்தி, இராவண அனுக்கிரக மூர்த்தி, அரிவிரிஞ்சதாரணர், ஏகதசருத்திரர், முயலகவத மூர்த்தி, சர்வ சங்காரர், யக்ஞேசுவரர், உக்கிரர் ஆகியவற்றை பட்டியலிடுகிறது.
மேற்கோள்கள்
பகுப்பு:சிவ வடிவங்கள்
தில்லி மாநில முதலமைச்சர்களின் பட்டியல்
thumb|இந்திய வரைபடத்தில் உள்ள தில்லி [[ஒன்றியப் பகுதி (இந்தியா)|ஒன்றியப் பகுதி]] இந்தியக் குடியரசின் தேசிய தலைநகர் பகுதி ஒன்றியப் பகுதியின், அரசுத் தலைவர் முதலமைச்சர் என்றழைக்கப்படுகிறார். தில்லி மாநில அரசின் செயலாட்சியர் பிரிவின் தலைவராக விளங்குகிறார். தற்போதைய தில்லி முதல்வர் அரவிந்த் கெஜ்ரிவால் ஆவார். இவர் 2015 ஆம் ஆண்டு பிப்ரவரி 14ஆம் நாளன்று பதவியேற்றார்.
ஓரவையான தில்லி சட்டமன்றத்தில் தனிப்பெரும் கட்சியாக விளங்கும் அரசியல் கட்சியின் சட்டமன்றத் தலைவரே பெரும்பாலும் இப்பதவியை ஏற்பவர்.
தகுதி
ஒருவர் முதல்வராக என்னென்ன தகுதிகள் வேண்டும் என்பதை இந்திய அரசமைப்புச் சட்டத்தின் 84வது பிரிவு தெரிவிக்கிறது. தில்லி முதலமைச்சர் ஆக:
இந்தப் பதவியில் இருக்க வேண்டும் எனில், அவர் வேறு இந்திய ஒன்றிய அரசு, மாநில அரசுகளில் பணியில் இருக்கக் கூடாது.
தில்லி மாநில முதலமைச்சர்களின் பட்டியல்
தில்லி உருவாக்கப்பட்ட 1952 ஆம் ஆண்டில் இருந்து, தற்போது வரை தில்லி முதல்வராக இருந்தவர்களின் பட்டியல் கீழே தரப்பட்டுள்ளது.
வெளி இணைப்புகள்
பகுப்பு:இந்தியாவின் மாநில முதலமைச்சர்கள் பட்டியல்கள் பகுப்பு:தில்லி முதலமைச்சர்கள் பகுப்பு:தில்லி அரசு
தன்னார்வப் பணி
தன்னார்வப் பணி, அல்லது தொண்டுப் பணி என்பது பண கைமாறு இல்லாமல் ஒரு நோக்கத்துக்காக, அல்லது கொள்கைக்காக தமது உழைப்பை வழங்குவதாகும். உறவினர்களுக்கு உதவுவது முதல், அமைப்புகளில், படைத்துறையில் இணைந்து செயற்படுவது வரை பல்வேறு முறைகளில் தன்னார்வப் பணிகள் செய்யப்படுகின்றன. ஒரு பணி தன்னார்வப் பணி என்பதால், அப் பணியின் விளைவு நோக்கம் குறித்து முடிவுகள் எடுக்க முடியாது. பல்வேறு கெட்ட செயல்களும் பண கைமாறு இல்லாம செய்யப்படுகிறன என்பது குறிப்பிடத்தக்கது.
பகுப்பு:தன்னார்வம்
சலங்கை ஒலி
சலங்கை ஒலி (Salangai Oli) 1983 இல் வெளியான தமிழ்த் திரைப்படமாகும். ‘சாகர சங்கமம்’ என்ற பெயரில் வெளியான தெலுங்குத் திரைப்படத்தின் தமிழ் மொழி வடிவமே இந்தத் திரைப்படமாகும். 1983ல் கே. விஸ்வநாத் இயக்கத்தில், இளையராஜா இசையமைத்த இத்திரைப்படத்தில் கமல்ஹாசன், ஜெயபிரதா, எஸ். பி. ஷைலஜா மற்றும் சரத் பாபு ஆகியோர் நடித்துள்ளனர்.
இத்திரைப்படமானது சிஎன்என்-ஐபிஎன் நிறுவனம் வெளியிட்ட இந்தியாவில் 100 சிறந்த திரைப்படங்களின் பட்டியலில் இடம் பெற்றது. தெலுங்கு பதிப்பான 'சாகர சங்கமம்' பெங்களூர் பல்லவி திரையரங்கில் அதிகபட்சமாக 511 நாட்கள் வரை ஓடியது. தமிழ் மொழியிலும் 100 நாட்கள் மேல் ஓடிய வெற்றி படமாக அமைந்தது. தென்னிந்திய மாநிலங்களான தமிழ் நாடு, ஆந்திரா, கேரளா மற்றும் கர்நாடக என நான்கு மாநிலங்களிலும் 100 நாட்கள் மேல் ஓடிய முதல் திரைப்படமாகும்.
கதை
பரதநாட்டியத்தை உயிராய் மதிக்கும் பாலு, சிறந்த நாட்டியக்காரனாக வரவேண்டும் என்று முயற்சிக்கிறான். விதி வசத்தால் அது நடக்காமல் போக, ஒரு குடிகாரனாக ஆகிறான். அதே சமயம் ஒரு பத்திரிக்கையாளனாகவும் பணிபுரிகிறான். ஒரு முறை ஷைலஜா என்ற பெண் நடனமாடும்போது செய்யும் தவறுகளை தன் பத்திரிகை வாயிலாக சுட்டிக்காட்டுகிறான். அதை படிக்கும் ஷைலஜாவின் அம்மா மாதவி பாலு ‘யார்’ என்பதை தெரிந்துகொண்டு, அந்த பாலுவிடமே தன் மகளை பரதம் கற்க அனுப்புகிறாள். அந்த பாலுவிற்கும், இந்த மாதவிக்கும் என்ன சம்மந்தம்? பாலுவின் கலைசேவைக்கான அங்கீகாரம் கிடைத்ததா? இது போன்ற பல கேள்விகளுக்கு மிக அழகான காட்சிகளோடும், அருமையான இசையோடும் விவரித்திருக்கும் படம் தான் இந்த ‘சலங்கை ஒலி’.
விருதுகள்
இத்திரைப்படமானது 1984இல் நடைபெற்ற இந்திய சர்வதேச திரைப்பட விழாவில் திரையிடப்பட்டது. இரசிய மொழியில் மொழிமாற்றம் செய்யப்பட்டு மாஸ்கோ சர்வதேசத் திரைப்பட விழாவில் திரையிடப்பட்டது மற்றும் ஆசிய பசிபிக் திரைப்பட விழாவிலும் திரையிடப்பட்டது.
வெளி இணைப்புகள்
பகுப்பு:1983 தமிழ்த் திரைப்படங்கள்‎ பகுப்பு:கமல்ஹாசன் நடித்துள்ள திரைப்படங்கள்‎ பகுப்பு:இளையராஜா இசையமைத்த திரைப்படங்கள் பகுப்பு:தெலுங்கில் இருந்து தமிழுக்கு மொழிமாற்றம் செய்யப்பட்டத் திரைப்படங்கள் பகுப்பு:1983 தெலுங்குத் திரைப்படங்கள் பகுப்பு:சரத் பாபு நடித்த திரைப்படங்கள்
ஈரீ ஏரி
ஈரீ ஏரி (Lake Erie) என்பது வட அமெரிக்காவின் ஐந்து பேரேரிகளுள் ஒன்றாகும். இது மேற்பரப்பின் அடிப்படையில் ஐந்து பேரேரிகளுள் நான்காவது பெரிய ஏரியாகும். இந்த ஏரி ஆழம் மற்றும் கொள்ளளவின் அடிப்படையில் ஐந்து பேரேரிகளுள் மிகச்சிறியதாகும். இந்த ஏரி உலக அளவில் பத்தாவது பெரிய ஏரியாகும்.
மங்கம்மாள்புரம் ஊராட்சி
மங்கம்மாள்புரம் ஊராட்சி (Mangammalpuram Gram Panchayat), தமிழ்நாட்டின் திருச்சிராப்பள்ளி மாவட்டத்தில் உள்ள லால்குடி வட்டாரத்தில் அமைந்துள்ளது. இந்த ஊராட்சி, லால்குடி சட்டமன்றத் தொகுதிக்கும் பெரம்பலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2494 ஆகும். இவர்களில் பெண்கள் 1272 பேரும் ஆண்கள் 1222 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருச்சிராப்பள்ளி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
புதுச்சேரியில் உள்ள கல்வி நிறுவனங்களின் பட்டியல்
இது இந்தியாவின் புதுச்சேரி ஒன்றிய பிரதேசத்தில் உள்ள கல்வி நிறுவனங்களின் பட்டியல்.
உயர்நிலைப் பள்ளிகள்
பின்வரும் உயர்நிலைப் பள்ளிகள் புதுச்சேரி யூனியன் பிரதேசத்தில் அமைந்துள்ளன:
வெளி இணைப்புகள்
பகுப்பு:புதுச்சேரி பட்டியல்கள் பகுப்பு:புதுச்சேரியில் கல்வி
வைகோ
குடும்ப வாழ்க்கை
வை.கோ ரேணுகாதேவி என்ற பெண்ணை 14ஆம் தேதி சூன் மாதம் 1971ஆம் ஆண்டு மணந்தார், இவர்களுக்கு துரை வையாபுரி என்ற மகனும் ராஜலட்சுமி–ராஜசேகரன் மற்றும் கண்ணகி–பாலகிருஷ்ணன் என்ற  மகள்களும் உள்ளனர்.
அரசியல் வாழ்க்கை
திராவிட முன்னேற்றக் கழகத்தின் முக்கிய உறுப்பினராக இருந்த இவர் 1992 இல் திமுக தலைவர் கருணாநிதியைக் கொலை செய்ய முயற்சித்தார் என்று கொலைப் பழி சுமத்தித் திமுகவிலிருந்து நீக்கப்பட்டார். அதன் பின்னர் மறுமலர்ச்சி திராவிட முன்னேற்றக் கழகத்தைத் தொடங்கினார்.
மூன்று முறை நாடாளுமன்ற மாநிலங்களவை உறுப்பினராகவும் (03/04/1978-02/04/1996), இருமுறை நாடாளுமன்ற மக்களவை உறுப்பினராகவும் பணிபுரிந்துள்ளார். இவர் தமிழீழ விடுதலைப் புலிகளுக்குத் தொடர்ச்சியாக ஆதரவளித்து வருபவர். தமிழீழ விடுதலைப் புலிகளுக்கு ஆதரவாகப் பேசியதற்காக 2001 இல் பொடா சட்டத்தின் கீழ் கைது செய்யப்பட்டு 19 மாதங்கள் சிறையிலிருந்தார்.
குற்றம் சாட்டுகிறேன்
2004-2009 யில் ஈழத்தில்  நடந்த இனப்படுகொலைக்கு இந்திய அரசு எப்படி எல்லாம் உதவியது என்பதனை விளக்கி "குற்றம் சாட்டுகிறேன்" எனும் புத்தகத்தினை வைகோ எழுதியுள்ளார். 2004-2009 ஆண்டுகளில் இந்தியப் பிரதமருக்கு தான் எழுதிய கடிதங்களையும், தனக்குப் பிரதமர் எழுதிய கடிதங்களையும் இந்தப் புத்தகத்தில் தொகுத்து உள்ளார் வைகோ. இதை ஆங்கிலத்தில் "I Accuse" என்ற தலைப்பில் வெளியிட்டும் உள்ளார்.
இவரின் போராட்டங்கள்
தமிழகத்தின் முக்கியமான பிரச்சினைகளான முல்லைப்பெரியாறு பிரச்சினை, ஈழத்தமிழர் பிரச்சினை, மீனவர்கள் பிரச்சினை, ஸ்டெர்லைட் என பல போராட்டங்களை நடத்தி வருபவர் வைகோ.
எழுத்துப் பணிகள்
வை.கோ 50க்கும் அதிகமான புத்தகங்களை இயற்றியுள்ளார். அதில் குறிப்பிட்ட புத்தகங்கள் கீழே கொடுக்கப்பட்டுள்ளது.
வெளி இணைப்புக்கள்
பகுப்பு:தமிழக அரசியல்வாதிகள் பகுப்பு:நாடாளுமன்ற தி. மு. க. உறுப்பினர்கள் பகுப்பு:12வது மக்களவை உறுப்பினர்கள் பகுப்பு:13வது மக்களவை உறுப்பினர்கள் பகுப்பு:வாழும் நபர்கள் பகுப்பு:1944 பிறப்புகள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:தமிழ்நாட்டின் மது எதிர்ப்புப் போராளிகள் பகுப்பு:மறுமலர்ச்சி திராவிட முன்னேற்றக் கழக அரசியல்வாதிகள் பகுப்பு:நாடாளுமன்ற தமிழ்நாட்டு உறுப்பினர்கள் பகுப்பு:தமிழ்நாட்டைச் சேர்ந்த மாநிலங்களவை உறுப்பினர்கள்
செங்குத்துப் பள்ளத்தாக்கு
செங்குத்துப் பள்ளத்தாக்கு என்பது புவியியல் அளவீடுகளில் வானிலை மற்றும் ஆற்றின் அரிப்பு செயல்பாட்டின் விளைவாக, மலைப்பகுதிகளின் பாறைகளுக்கு இடையில் ஏற்படும் ஆழமான பிளவு ஆகும்.
கடுமையான சூரிய வெப்பம் மற்றும் ஆற்று நீரால் ஏற்படும் மண் அரிப்பாலும் மலைகளுக்கு இடையே செங்குத்துப் பள்ளத்தாக்குகளை உருவாகும். குறிப்பாக மென்மையான சுண்ணாம்புக் கல் அல்லது மணற்கல் கொண்ட நிலப்பரப்பில் பாயும் ஒரு ஆறு அல்லது நீரோடைகள் நிலப்பரப்பை அரித்து இத்தகைய செங்குத்துப் பிளவுகளைச் செதுக்குகிறது. இதற்கு எடுத்துக்காட்டாக ஐக்கிய அமெரிக்காவின் அரிசோனா மாநிலத்தின் மாபெரும் செங்குத்துப் பள்ளத்தாக்கு உள்ளது. மலைப்பகுதி பள்ளத்தாக்குகளுக்கு எடுத்துக்காட்டாக கலிபோர்னியாவின் யோசெமிட்டி பள்ளத்தாக்கு உள்ளது.
டாமன் டையூ ஆட்சிப் பொறுப்பாளர்கள் பட்டியல்
டாமன் டையூ ஆட்சிப் பொறுப்பாளர்கள் பட்டியல், இந்தியாவின் ஆட்சிப் பகுதியான டாமன் டையூ மற்றும் தாத்ரா நாகர் அவேலியில் ஆட்சிப் பொறுப்பாளர்கள் இரு ஆட்சிப்பகுதிகளையும் இணைத்து 30 மே 1987 முதல் கவனிக்கின்றனர். டாமன் டையூவின், ஒன்றியப் பகுதியானது அருகிலுள்ள தாத்ரா மற்றும் நகர் அவேலியுடன் இணைக்கப்பட்டு, புதியதாக தாத்ரா & நகர் ஹவேலி மற்றும் டாமன் & டையூ என்னும் ஒன்றியப் பகுதியானது, சனவரி 26, 2020 அன்று உருவாக்கப்பட்டது. இதனால் டாமன் & டையூவின் நிர்வாக அலுவலகம் ரத்து செய்யப்பட்டது.
வெளி இணைப்புகள்
பகுப்பு:இந்திய மாநில ஆளுநர்கள் பகுப்பு:இந்திய அரசு அதிகாரிகள்
ராஜ்குமார்
ராஜ்குமார் (கன்னடம்: ಡಾ.ರಾಜಕುಮಾರ್, ஏப்ரல் 24, 1929 — ஏப்ரல் 12,2006) பரவலாக அறியப்பட்ட‌ கன்னட திரைப்பட நடிகர் மற்றும் பின்னணிப் பாடகராவார். அவ‌ரின் ர‌சிக‌ர்க‌ள் அவரை "டாக்ட‌ர் ராஜ்", "ந‌ட‌ச‌ர்வ‌புமா", "அன்னாவரு" போன்ற செல்ல‌ப் பெய‌ர்க‌ளால் அழைப்பார்க‌ள்.
திரை மற்றும் மொழி
கன்னட திரைப்படத் துறையின் மிகச்சிறந்த நடிகரான ராஜ்குமாரின் பல திரைப்படங்கள் பல்வேறு மொழிகளில் மொழி மாற்றம் செய்யப்பட்டுள்ளது. இவரது மிகவும் புகழ் பெற்ற திரைப்படங்கள் சில "பேடரா கண்ணப்பா", "மகிசாசுர வர்த்தினி", "பூகைலாசா", "கோவதள்ளி சி.ஐ.டி 999", "பப்பூருவாகனா" ஆகும். இவர் "கோகக் இயக்கம்" என்ற கன்னட மொழியை கர்நாடக மாநிலத்தின் முதல் மொழியாக ஆக்கும் இயக்கத்தை வழிநடத்தி வெற்றி கண்டார்.அவர் நடித்துள்ள தமிழ் திரைப்படங்கள் வேடன் கண்ணப்பா, பக்த மார்க்கண்டேயா மற்றும் குல கௌரவம். அவரது முதல் தமிழ் திரைப்படம் வெடன் கண்ணப்பா தனது சொந்த அறிமுக படமான பெடரா கண்ணப்பாவின் ரீமேக் ஆகும். அவரது தமிழ் திரைப்படங்களான பக்த மார்க்கண்டேயா மற்றும் குல கௌரவம்  அவரது கன்னட திரைப்படங்களுடன் ஒரே நேரத்தில் படமாக்கப்பட்டது. அவரது தமிழ் திரைப்படம் வெடன் கண்ணப்பா வெற்றி பெற்றது. அவரது சில திரைப்படங்கள் தமிழில் டப்பிங் செய்யப்பட்டன
கடத்தல்
ராஜ்குமார் தமிழ்நாட்டின் ஈரோடு மாவட்டம், தாளவாடி வட்டத்தில் உள்ள க‌ஜ‌னூர் என்னும் ஊரில் பிறந்தார். அவ‌ர் ந‌டிப்பை அர‌ங்கத்தில் தொட‌ங்கினார். 1945 ஆம் ஆண்டில் "பெதார‌ க‌ன்னப்பபா" என்ற‌ திரைப்படத்தில் முத‌ல் முறையாக ந‌டித்தார், மொத்த‌மாக‌ 200 பட‌ங்க‌ளில் ந‌டித்திருக்கிறார். 2000 ஆம் ஆண்டில் ராஜ்குமார் "சந்தனக் கடத்தல்" வீரப்ப‌னால் க‌ட‌த்த‌ப்ப‌ட்டார். 108 நாட்களுக்குப் பின்ன‌ர் விடுவிக்கப்ப‌ட்டார்.
இறப்பு
2006 ஆம் ஆண்டில் ஏப்ரல் 12ஆம் நாள் இத‌ய‌ நோயால் பெங்க்ளூரில் இறந்தார். இவர் இறந்த பின் பெங்களூரில் ஏற்பட்ட வன்முறையில் நூற்றுக்கும் மேற்பட்ட வாகனங்கள் சேதப்படுத்தப்பட்டன, மேலும் 8 நபர்கள், காவல் துறை நடத்திய துப்பாக்கி சூட்டில் பலியானார்கள். இச்சம்பவத்திற்கு பல்வேறு அரசியல் காரணங்கள் கூறப்படுகிறது.
மேற்கோள்கள்
பகுப்பு:1929 பிறப்புகள் பகுப்பு:கன்னடத் திரைப்பட நடிகர்கள் பகுப்பு:2006 இறப்புகள் பகுப்பு:தென்னிந்திய பிலிம்பேர் விருதுகளை வென்றவர்கள் பகுப்பு:கர்நாடக ரத்னா விருது பெற்றோர் பகுப்பு:தமிழ்நாட்டுத் திரைப்பட நடிகர்கள்
இடைநிலைக் கல்வி
இடைநிலைக் கல்வி அல்லது இரண்டாம் நிலைக் கல்வி என்பது, தொடக்கக் கல்வியை நிறைவு செய்த பின்னர் தொடர்கின்ற கல்வி ஆகும். இடைநிலைக் கல்வியை முடித்த பின்னர் ஒரு மாணவன் அல்லது மாணவி, உயர் கல்வியை அல்லது தொழிற் பயிற்சியைத் தொடரமுடியும். சில நாடுகளில் தொடக்கக் கல்வி மட்டுமே கட்டாயம். வேறு சில நாடுகளில் இடைநிலைக் கல்வியும் கட்டாயம் ஆகும்.
இடைநிலைக் கல்வியின் காலம் வெவ்வேறு நாடுகளில் வெவ்வேறு அளவுகளைக் கொண்டதாக உள்ளது. பொதுவாக இது 7 அல்லது 8 ஆண்டுகளாகக் காணப்படுகிறது. ஆறாம் வகுப்பு அல்லது ஆறாவது ஆண்டு முதல் 12 அல்லது 13 ஆம் ஆண்டுவரை இடைநிலைக் கல்வி இடம்பெறும். பெரும்பாலான நாடுகளின் கல்வித் திட்டத்தில் 10 ஆம் ஆண்டில் பொதுத் தேர்வு இடம்பெறும். இந்தத் தேர்வின் பெறுபேறு பல்வேறு தொழில் வாய்ப்புக்களுக்கும், உயர்கல்விக்கும் மிகவும் முக்கியமானது. இந்தத் தேர்வில் வெற்றி பெறுவதன் மூலமே இடைநிலைக் கல்வியின் எஞ்சிய பகுதியைத் தொடர முடியும். இடைநிலைக் கல்வியின் முடிவிலும் ஒரு பொதுத் தேர்வு உண்டு. பல நாடுகளில், இதன் பெறுபேறுகளின் அடிப்படையிலேயே மாணவர்கள் பல்கலைக்கழகங்களுக்கோ அல்லது பல்கலைக்கழகக் கல்லூரிகளுக்கோ அனுமதிக்கப்படுகிறார்கள்.
பகுப்பு:கல்வி
சி. சந்திரசேகரன்
'''சி. சந்திரசேகரன்' (C. Chandrasekaran'') ஓர் இந்திய அரசியல்வாதியும், தமிழகத்தின் சட்டமன்ற உறுப்பினரும் ஆவார்.
சந்திரசேகரன் 1996 தேர்தலில் சேந்தமங்கலம் சட்டமன்றத் தொகுதியிலிருந்து திராவிட முன்னேற்றக் கழக வேட்பாளராக தமிழக சட்டமன்றத்திற்கு முதன்முறையாக தேர்ந்தெடுக்கப்பட்டார். இந்தத் தொகுதி பழங்குடியினர் வேட்பாளர்களுக்கு ஒதுக்கப்பட்ட தனித்தொகுதியாகும்.
திமுக சார்பில் தேர்தலில் போட்டியிட அனுமதி மறுக்கப்பட்டதால், 2006 சட்டமன்றத் தேர்தலில் சுயேட்சை வேட்பாளராக போட்டியிட்டார். அதன் பிறகு 2007 ஆம் ஆண்டு அண்ணா திராவிட முன்னேற்றக் கழக கட்சியில் சேர்ந்தார், 2016 தேர்தலில் அவர் மீண்டும் அதிமுக வேட்பாளராக சேந்தமங்கலம் தொகுதியில் இருந்து தேர்ந்தெடுக்கப்பட்டார்.
மேற்கோள்கள்
பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:திராவிட முன்னேற்றக் கழக அரசியல்வாதிகள் பகுப்பு:வாழும் நபர்கள் பகுப்பு:15 ஆவது தமிழ்நாடு சட்டமன்ற உறுப்பினர்கள் பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:தமிழக அரசியல்வாதிகள் பகுப்பு:11 ஆவது தமிழ்நாடு சட்டமன்ற உறுப்பினர்கள்
வங்காரம் பிடாரியார் கோயில்
வங்காரம் பிடாரியார் கோயில் தமிழ்நாட்டில் அரியலூர் மாவட்டம், வங்காரம் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பொகலுர் ஊராட்சி
பொகலூர் ஊராட்சி (Pogalur Gram Panchayat), தமிழ்நாட்டின் கோயம்புத்தூர் மாவட்டத்தில் உள்ள அன்னூர் வட்டாரத்தில் அமைந்துள்ளது. இந்த ஊராட்சி, அவிநாசி சட்டமன்றத் தொகுதிக்கும் நீலகிரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4249 ஆகும். இவர்களில் பெண்கள் 2128 பேரும் ஆண்கள் 2121 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:அன்னூர் ஊராட்சி ஒன்றிய ஊராட்சிகள் பகுப்பு:த. இ. க. ஊராட்சித் திட்டம்
மங்களவனம் பறவைகள் சரணாலயம்
மங்களவனம் பறவைகள் சரணாலயம்(Mangalavanam Bird Sanctuary) என்பது இந்தியாவின் கேரள மாநிலத்தில் கொச்சியில் உள்ள சுற்றுச்சூழல் முக்கியத்துவம் வாய்ந்த பகுதியாகும், இது சுமார் 2.74 ஹெக்டேர் பரப்பளவில் கொச்சி நகரின் நடுவில் அமைந்துள்ளது. இங்குக் காணப்படும் ஆழம் குறைந்த ஏரியானது கால்வாய் ஒன்றின் மூலம் கொச்சியின் உப்பங்கடங்களுடன் இணைக்கப்பட்டுள்ளது. மங்களவனம் கேரள உயர் நீதிமன்ற கட்டிடத்தின் பின் பகுதியில் அமைந்துள்ளது. இங்கு பல வகையான புலம்பெயரும் பறவைகள் கூடு அமைக்கும் இடமாக உள்ளது. பலவிதமான தாவரங்கள் இங்குள்ள அலையாத்திக் காடுகளில் காணப்படுகிறது. மங்களவனம் "கொச்சி நகரின் பசுமை நுரையீரல்" என்று அழைக்கப்படுகிடுகிறது. நகரத்தின் காற்று மாசுபாட்டைக் கட்டுப்படுத்துவதில் இதன் பங்கினைக் கருத்தில் கொண்டே இவ்வாறு பொருள்கொள்ளப்படுகிறது. இப்பகுதி பல வகையான புலம் பெயரும் பறவைகளுக்குப் புகலிடமாக உள்ளது.
இப்பகுதியில் அமைக்கப்பட்டுள்ள உயரமான கட்டிடங்கள் இச்சரணாலயத்திற்கு வரும் பறவைகளின் நடமாட்டத்தினை வெகுவாக குறைத்து வருகின்றன. சரணாலயத்திற்கு மிக அருகிலுள்ள வானுயர்ந்த கட்டிடங்கள் பறவைகளின் நோக்கு நிலை, புறப்பாடு, மற்றும் பறவைகளின் தரையிறக்கங்களுக்கு இடையூறாக உள்ளன. பறவைகள் கூடு கட்ட எடுத்து செல்லும் பொருட்களைத் தடுக்கின்றன. பறவைகளின் வழக்கமான அசைவுகளிலும் தடைகளை ஏற்படுத்துகின்றன. குஞ்சுகள் மற்றும் தாய்ப் பறவைகளுக்கு உணவுப் பொருட்களைக் கொண்டு வரும்போது பறவைகளின் இயக்கத்திற்கும் இக்கட்டிடங்கள் தடையாக உள்ளன. இந்த சரணாலயம் கல்லாடி, வனவிலங்கு பாதுகாவலர், மங்களவனம் பறவைகள் சரணாலயம் கட்டுப்பாட்டில் உள்ளது. கோடநாடு வனச்சரக கட்டுப்பாட்டிலும் இது வருகிறது.
தாவரங்களும் விலங்குகளும்
இந்த சரணாலயத்தில் காணப்படும் சதுப்புநிலம் மற்றும் அலையாத்திக்காடு சார்ந்த தாவர/மரங்களாக அவிசென்னியா அஃபிசினாலிஸ், ரைசோபோரா முக்ரோனாட்டா, அகாந்தஸ் இலிசிஃபோலியஸ் மற்றும் அக்ரோஸ்டிச்சம் ஆரியம் ஆகியவை உள்ளன. இத்தாவரங்கள் - ஐ.யூ.சி.என் செம்பட்டியல் அச்சுறுத்தப்பட்ட இனங்களாக இல்லாதிருப்பினும் கழிமுகப்பகுதியின் சூழல் முக்கியத்துவம் வாய்ந்தவையாக உள்ளன.
மங்களவனம் பறவைகளின் புகலிடமாக உள்ளது. இங்கு 2006ஆம் ஆண்டு மே மாதம் பறவைகள் குறித்து நடத்தப்பட்ட ஆய்வில் 32 பேரினங்களைச் சார்ந்த 194 பறவை இனங்கள் இருப்பது கண்டறியப்பட்டது. இப்பகுதியிலிருந்து இதுவரை பதிவு செய்யப்பட்ட மொத்த பறவை இனங்களின் எண்ணிக்கை 72 ஆகும். இங்குக் காணப்படும் சில பறவைகள் பவளக்காலி, பச்சைக்காலி, செம்பருந்து, கம்புள் கோழி, மற்றும் சின்ன பச்சைக்காலி.
2006 ல் நடத்தப்பட்ட மற்றொரு ஆய்வில் 17 வகையான பட்டாம்பூச்சிகள் பதிவு செய்யப்பட்டது. மேலும் 40 பேரினத்தினைச் சார்ந்த 51 சிலந்தி இனங்கள் இங்கே காணப்படுகின்றன. இவை 16 குடும்பங்களைச் சார்ந்தவை. இது இந்தியாவில் பதிவான மொத்த சிலந்தி குடும்பங்களில் 27% ஆகும்.
எவைன் வான் திழ்சோயக்
எவைன் பிளியூர் வான் திழ்சோயக் (Ewine Fleur van Dishoeck) (பிறப்பு: 13 ஜூன் 1955, இலெய்டன்) ஒரு டச்சு வானியலாளரும் வேதியியலாளரும் ஆவார். இவர் இலெய்டன் வான்காணகத்தில் அணு, மூலக்கூற்றுப் பேராசிரியராக உள்ளார், இவர் பன்னாட்டு வானியல் ஒன்றியத் தலைவராகத் தேர்வு செய்யப்பட்டுள்ளார்.
இவர் 2001 இல் இருந்து டச்சு அரசு அறிவியல் கல்விக்கழக உறுப்பினராக உள்ளார் இவர் அமெரிக்க தேசிய அறிவியல் கல்விக்கழக உறுப்பினராகவும் உள்ளார். இவர் 2015 இல் அறிவியலுக்கான ஆல்பர்ட் ஐன்சுட்டீன் உலக விருதைப் பெற்றார். இவர் கோதென்பர்கு இலைசு மைத்னர் விருதை 2014 இல் பெற்றார். இவர் 2000 இல் சுப்பினோசா பரிசையும் பெற்றுள்ளார். இவர் அரசு வேதியியல் கழகப் பொற்பதக்கத்தையும் 2001 இல் பெற்றுள்ளார். இவர் 1994 இல்டச்சு அரசு வேதியியல் கழகப் பொற்பதக்கத்தையும் பெற்றுள்ளார்.
வெளி இணைப்புகள்
பகுப்பு:1955 பிறப்புகள் பகுப்பு:வாழும் நபர்கள் பகுப்பு:டச்சு வானியலாளர்கள் பகுப்பு:டச்சு பெண் அறிவியலாளர்கள் பகுப்பு:டச்சு வேதியியலாளர்கள் பகுப்பு:பெண் வானியலாளர்கள்
கும்மிடிப்பூண்டி
கும்முடிப்பூண்டி பேரூராட்சி ஆங்கிலேயர்கள் காலத்தில் குமரிகிரி பட்டினமாக அமைந்து வந்து, நாளடைவில் கும்முடிப்பூண்டி என்று பெயர் மருவி அழைக்கப்பட்டு வருகிறது. நாயக்கர் ஆட்சிக் காலத்தில் இங்கு இராணுவ முகாம்கள் இருந்து வந்துள்ளது. இது தமிழ்நாட்டிலேயே மூன்றாவது சிறுதொழில் வளர்ச்சி நகரமாக விளங்கி வருகிறது. மேலும், ஆந்திர மாநில எல்லையை ஒட்டியுள்ள ஒரு பேரூராட்சியாகும்
அமைவிடம்
சென்னை–கொல்கத்தா தேசிய நெடுஞ்சாலையில் அமைந்த கும்மிடிப்பூண்டி, சென்னைக்கு வடமேற்கே 47 கிமீ தொலைவிலும், திருவள்ளூரிலிருந்து 35 கிமீ தொலைவிலும் உள்ளது. கும்மிடிப்பூண்டியில் தொடருந்து நிலையம் உள்ளது.
பேரூராட்சியின் அமைப்பு
10 சகிமீ பரப்பும், 15 பேரூராட்சி மன்ற உறுப்பினர்களையும், 10 தெருக்களையும் கொண்ட இப்பேரூராட்சி கும்மிடிப்பூண்டி (சட்டமன்றத் தொகுதி) மற்றும் திருவள்ளூர் மக்களவைத் தொகுதிக்குட்பட்டதாகும்.
மேற்கோள்கள்
* பகுப்பு:திருவள்ளூர் மாவட்டம்
குரோங் தா கமு
குரோங் தா கமு (Krong Ta Khmau, ក្រុងតាខ្មៅ, literally: "Black Grandfather") என்பது மத்திய ஆப்காநித்தானில் அமைந்துள்ள ஒரு நகரமாகும். இது கந்தல் மாகாணத்தின் தலைநகரமும் ஆகும். இது 6 தன்னாட்சிப்பகுதிகளாகவும் (communes, Sangkat), 20  கிராமங்களாகவும் (villages, Phum) பிரிக்கப்பட்டுள்ளது.
வெளியிணைப்புக்கள்
பகுப்பு:கம்போடியாவின் நகரங்கள்
கிட்டன் நூன்வால்
கிட்டன் நூன்வால், இந்தியாவின் அரியானா-டெல்லி எல்லையில் உள்ள ஒரு கிராமத்தில் ஹரியான்வி பின்னணியைக் கொண்ட நிகழ்த்திறன் கலைஞரும், வடிவமைப்பு கல்வியாளரும், ஒப்பனை கலைஞரும் ஆடை வடிவமைப்பாளருமாவார்.
மார்ச்சு 1
வெளி இணைப்புகள்
பகுப்பு:மார்ச் பகுப்பு:ஆண்டின் நாட்கள்
கிட்டன் நூன்வால்
கிட்டன் முன்னதாக ரிது குமாரிடம் ஆடை வடிவமைப்பாளராகவும், ரா மேங்கோ என்பதில் உதவி வடிவமைப்பாளராகவும் பணியாற்றியுள்ளார். மேலும்அகமதாபாத்தில் தேசிய ஆடை வடிவமைப்பு கல்வி நிறுவனத்தில் இருந்து ஆடை/பேஷன் டிசைனில் முதுகலைப் பட்டம் பெற்றனர் உடையலங்கார தொழில்நுட்பத்தில் முதுகலை பட்டமும் பெற்றுள்ளார். இந்தியாவில் குறிப்பிடத்தக்க அளவில் ந.ந.ஈ.தி மற்றும் பால்புதுமை மக்களிடையே தாக்கத்தை ஏற்படுத்துபவர் கிட்டன். மனிதனைத் தவிர வேறில்லை (நத்திங் பட் எ ஹ்யூமன்) என்ற ஆவணப்படம் நூன்வாலின் வாழ்க்கையை உள்ளடக்கி எடுக்கப்பட்டுள்ளது
மேற்கோள்கள்
பகுப்பு:வாழும் நபர்கள் பகுப்பு:அரியானா நபர்கள் பகுப்பு:இந்திய ந.ந.ஈ.தி நபர்கள் பகுப்பு:ந.ந.ஈ.தி நபர்கள்
நடுவெளி சேலத்துமாரியம்மன் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சேலத்து மாரியம்மன் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:கடலூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கோரேகாவ் போர்
கோரேகாவ் போர் (Battle of Koregaon) என்பது 1881 சனவரி 1 அன்று பிரித்தானிய கிழக்கிந்திய நிறுவனம் மற்றும் மராத்தியப் பேரரசின்  பேஷ்வாவின் படைகளுக்கு இடையில் கோரேகான் பீமா என்ற இடத்தில் நடந்த போரைக் குறிப்பது ஆகும். இந்தப் போரில் பிரித்தானியப் படையின் சார்பில் போரிட்ட வீரர்களில் மராத்திய தலித்துகளான மஹர் இனத்தவர் பெரும்பான்மையாக இருந்தனர்.
பேஷ்வா இரண்டாம் பாஜி ராவ் தலைமையில் 28 ஆயிரம் மராட்டியர்களைக் கொண்ட படையைக் கொண்டு புனேயை தாக்க முற்பட்டார். தாக்க செல்லும் வழியில், 800 படை வீரர்களைக் கொண்ட கிழக்கிந்திய கம்பெனியின் படைப்பிரிவு ஒன்றை அவர்கள் எதிர்கொண்டனர். அது புனேயில் பிரிட்டிஷ் துருப்புக்களின் வலிமையை அதிகரிப்பதற்காக சென்று கொண்டிருந்தது. கோரேகாவில் இருந்த கிழக்கிந்திய படையுடன் சண்டையிடுவதற்காக பேஷ்வா தன்னுடைய இரண்டு ஆயிரம் படைவீரர்கள் கொண்ட பிரிவையும் அனுப்பினார். கேப்டன் பிரான்சிஸ் ஸ்டாண்டனின் தலைமையின் கீழ், கிழக்கு இந்திய கம்பனியின் இந்த குழு கிட்டத்தட்ட 12 மணி நேரம் பேஷ்வாவின் படைகளை எதிர்கொண்டது. ஒரு பெரிய பிரிட்டிஷ் படை உதவிக்கு வரும் சூழ்நிலை ஏற்பட்டால் வெற்றி எளிதாக இருக்காது என்று அஞ்சிய பேஷ்வாவின் படை பின்வாங்கிச் சென்றது.
இந்தப் போர் வெற்றியை உயர் ஜாதி பேஷ்வாக்களின் மீதான தங்களின் வெற்றியின் ஒரு அடையாளமாகவும் தங்களின் முன்னோர்களை நினைவுகூரும் விதமாக, ஒவ்வோர் ஆண்டும் சனவரி 1ஆம் தேதி, அந்த நினைவிடத்துக்குச் சென்று, மஹார் இன மக்கள் கொண்டாடுகின்றனர். 2018 ஆம் ஆண்டு சனவரி மாதம் 1 ஆம் தேதி, பீமா கோரேகாவ் போர் வெற்றியின் 200வது ஆண்டு நினைவு நாளன்று அஞ்சலி செலுத்தச் சென்ற தலித் மக்கள் மீது தாக்குதல் நடத்தப்பட்டதால் பகுஜன் படைகள் மற்றும் பிராமணிய சக்திகளுக்கு இடையே மோதல்கள் ஏற்பட்டன. வன்முறை வெடித்தது, ஒருவர் கொல்லப்பட்டார், பலர் காயமடைந்தனர். இந்த சம்பவத்தில் ஏராளமான வாகனங்கள் அடித்து நொறுக்கப்பட்டன.
மேற்கோள்கள்
பகுப்பு:மகாராட்டிர வரலாறு பகுப்பு:ஆங்கிலேய-மராட்டியப் போர்கள் பகுப்பு:புனே மாவட்டம்
ஆப்ரே ஃபாக்னர்
ஆப்ரே ஃபாக்னர் (Aubrey Faulkner, பிறப்பு: திசம்பர் 17 1881, இறப்பு: செப்டம்பர் 10 1930), தென்னாப்பிரிக்க அணியின் முன்னாள் துடுப்பாட்டக்காரர். இவர் 25 தேர்வுத் துடுப்பாட்டப் போட்டிகளிலும், 118 முதல்தர துடுப்பாட்டப் போட்டிகளிலும் கலந்து கொண்டுள்ளார். 1906 -1924 ம் ஆண்டில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார். வலது கை மட்டையாளர் மற்றும் இடதுகை கூக்ளி பந்து வீசும் இவர் தென்னாப்பிரிக்க அணி, மரிலபோர்ன் துடுப்பாட்ட சங்கம் மற்றும் டிரன்ஸ்வால் ஆகிய அணிகளில் விளையாடி உள்ளார்.
தேர்வுத் துடுப்பாட்டம்
1906 ஆம் ஆண்டில் இங்கிலாந்துத் துடுப்பாட்ட அணி தென்னாப்பிரிக்காவில் சுற்றுப்பயணம் செய்து விளையாடியது .சனவரி 2இல் ஜோகன்சுபர்க்கில் நடைபெற்ற இங்கிலாந்துத் துடுப்பாட்ட அணிக்கு எதிரான முதல் தேர்வுத் துடுப்பாட்டப் போட்டியில் இவர் அறிமுகமானார். இந்தப் போட்டியின் முதல் ஆட்டப் பகுதியில் பந்துவீச்சில் 22 ஓவர்கள் வீசி 35 ஓட்டங்களை விட்டுக்கொடுத்தார்.இதில் இரண்டு இலக்குகளைக் கைப்பற்றினார். இதில் 7 ஓவர்களை மெய்டனாக வீசினார். மட்டையாட்டத்தில் நான்கு ஓட்டங்களை எடுத்து இவர் பிலித்தீ பந்துவீச்சில் ஆட்டமிழந்தார். பின் இரண்டாவது ஆட்டப் பகுதியில் பந்துவீச்சில் 12 ஓவர்கள் வீசி 26 ஓட்டங்களை விட்டுக்கொடுத்தார்.இதில் நான்கு இலக்குகளைக் கைப்பற்றினார். இதில் 5 ஓவர்களை மெய்டனாக வீசினார். மட்டையாட்டத்தில் ஆறு ஓட்டங்களை எடுத்து இவர் ஆட்டமிழந்தார்.இந்தப் போட்டியில் தென்னாப்பிரிக்க அணி ஒரு இலக்குகளால் வெற்றி பெற்றது. 1907 ஆம் ஆண்டில் தென்னாப்பிரிக்கத் துடுப்பாட்ட அணி இங்கிலாந்தில் சுற்றுப்பயணம் செய்து விளையாடியது. எடிங்லே மைதானத்தில் நடைபெற்ற இங்கிலாந்துத் துடுப்பாட்ட அணிக்கு போட்டியில் இவர் முக்கியப் பந்துவீச்சாளராக அறியப்படடர். அந்தப் போட்டியில் மதிய உணவு இடைவேளை வரை இங்கிலாந்து அணி ஒரு இலக்கினை மட்டுமே இழந்திருந்தது. அதன் பிறகு மதிய உணவு இடைவேளைக்குப் பிறகு இவர் பந்து வீசத் துவங்கினார். 17 ஓட்டங்களை மட்டுமே விட்டுக் கொடுத்து இவர் ஆறு இலக்குகளைக் கைப்பற்றினார். இந்தத் துடுப்பாட்டத் தொடரில் தென்னாப்பிரிக்க அணியின் நான்கு சுழற்பந்து வீச்சாளர்கள் மட்டுமே 228 முதல்தரத் துடுப்பாட்ட இலக்குகளைக் கைப்பற்றினர். இவரின் பந்துவீச்சினைக் கண்டறிவதில் சிக்கல் இருபதாக இங்கிலாந்து அணியினர் குற்றம் சாட்டினர். இந்தத் தொடரில் இவர் மட்டும் 73 இலக்குகளைக் கைப்பற்றினார். மேலும் 1,288 ஓட்டங்களையும் எடுத்தார். அதற்கு அடுத்து இரண்டு ஆண்டுகள் இவர் தேர்வுத் துடுப்பாட்டப் போட்டிகளில் விளையாடவில்லை. பின் 1909 ஆம் ஆண்டில் இங்கிலாந்துத் துடுப்பாட்ட அணி தென்னாப்பிரிக்காவில் சுற்றுப் பயணம் மேற்கொண்டு தேர்வுப் போட்டிகளில் விளையாடியது. அந்தத் தொடரில் இவர் தேர்வானார். அந்தப் போட்டித் தொடரில் இவர் சிறப்பான திறனை வெளிப்படுத்தினார். மேலும் விசுடன் சிறந்த விளையாட்டு வீரர் உட்பட சகலத் துறையர்களில் ஒருவராகவும் அறியப்படார். முதல் போட்டியில் 78 ஓட்டங்கள் எடுத்து அதிக ஓட்டங்கள் எடுத்த வீரர்கள் வரிசையில் முதலிடம் பிடித்தார். மேலும் 33 ஓவர்களை வீசி ஐந்து இலக்குகளையும் கைப்பற்றினார்.
சான்றுகள்
பகுப்பு:தென்னாபிரிக்கத் துடுப்பாட்டக்காரர்கள் பகுப்பு:1881 பிறப்புகள் பகுப்பு:1930 இறப்புகள் பகுப்பு:தென்னாபிரிக்கத் தேர்வுத் துடுப்பாட்டக்காரர்கள் பகுப்பு:ஜென்டில்மென் துடுப்பாட்டக்காரர்கள்
முள் புழு
முள் புழு என்பது 10 சென்டிமீட்டர் (4 அங்குலம்) முதல் 299 சென்டிமீட்டர் (9.81 அடி) நீளம் [1] வரையிலான ஒரு முள் புழு ஆகும், இது கடல் தரையில் அது உருவாக்கும் பர்ரோக்களில் வாழ்கிறது. இது முக்கியமாக அட்லாண்டிக் பெருங்கடலில் வாழ்கிறது, ஆனால் இந்தோ-பசிபிக் கடல் பகுதியிலும் காணப்படுகிறது. [2] [3] இந்த இனம் ஒரு பதுங்கியிருக்கும், வேட்டையாடும் மற்றும் அதன் முழு உடலையும் கடல் தரையில் மென்மையான வண்டல் மண்ணில்புதைப்பதன் மூலம் வேட்டையாடுகிறது மற்றும் அருகிலுள்ள இரையை அதன் உணர்வு ஒன்றில் எடுக்கும் வரை காத்திருக்கிறது. [4] இரையைத் தாக்கும் கூர்மையான பற்கள் போன்ற கட்டமைப்புகளும் இதில் பொருத்தப்பட்டுள்ளன. [5] இது அதன் மேல் ஓடு கருப்பு முதல் ஊதா வரை உலோகம் வரை பல வண்ணங்களைக் காட்டுகிறது. இது பொதுவாக வெப்பமான நீரில் வாழ்கிறது மற்றும் பெரும்பாலும் ஒரு நிலையான இடத்தில் அல்லது பவளப்பாறைகளுக்கு இடையில் வேட்டையாடுகிறது.
உசாத்துணைகள்
பகுப்பு:உயிரியல் வகைப்பாடு
குமுகம் ஒழுங்கமைத்தல் தலைப்புகள் பட்டியல்
தமிழ்ச் சூழலில்
பகுப்பு:குமுகம்
இந்தியத் தேசிய காங்கிரசு (சேக் அசன்)
இந்தியத் தேசிய காங்கிரசு (சேக் அசன்) (Indian National Congress (Sheik Hassan)) என்பது கோவாவைச் சேர்ந்த அரசியல் கட்சியாகும். இது ஆகத்து 17, 2002 அன்று எதிர்க்கட்சியான இந்தியத் தேசிய காங்கிரசிலிருந்து பிரிந்து தோற்றுவிக்கப்பட்டது.
இந்த குழுவிற்குக் கோவா சட்டசபையின் முன்னாள் சபாநாயகர் ஹாஜி சேக் அசன் அரூன் தலைமை தாங்கினார். ஐந்து சட்டமன்ற உறுப்பினர்கள் காங்கிரசிலிருந்து பிரிந்து புதிய கட்சியினைத் தோற்றுவித்து பாரதிய ஜனதா கட்சி (பாஜக) - கோவா மக்கள் காங்கிரசு அரசாங்கத்திற்கு ஆதரவைத் தந்தனர். இருப்பினும், இவர்களில் நான்கு சட்டமன்ற உறுப்பினர்கள் சேக் அசனைக் கைவிட்டு, கோவாவில் ஆட்சியிலிருந்து பாஜகவில் சேர்ந்தனர்.
அக்டோபர் 2002-ல் இந்திய தேசிய காங்கிரசு (சேக் அசன்) கோவா அரசாங்கத்தில் பங்கேற்றது. சேக் அசன் தொழில்துறை மற்றும் கைவினைத் துறை அமைச்சராகவும், இவரது கட்சி சகாவான பிரகாசு வெலிப், கூட்டுறவு, அலுவல் மொழிகள் மற்றும் பிற துறைகளுடன் அமைச்சராகவும் நியமிக்கப்பட்டனர்.
2002 மாநிலத் தேர்தலில் சேக் அசன் அரூன் பாஜக வேட்பாளராக நின்று தோல்வியடைந்தார். பின்னர், கர்ச்சோரிமில் முசுலிம்களுக்கு எதிரான வகுப்புவாதக் கலவரங்களைத் தொடர்ந்து, சேக் அசன் 2006 ஆம் ஆண்டின் தொடக்கத்தில் பாஜக அரசிலிருந்து கர்ச்சோரிம் வன்முறையைக் காரணம் காட்டிவிலகினார். இக்கட்சியின் தற்போதைய நிலை தெளிவாக இல்லை.
ரெஸ்ட் ஹவுஸ்
ரெஸ்ட் ஹவுஸ் என்பது 1969 ஆம் ஆண்டு வெளியான மலையாளத் திரைப்படம். இதை கே. பி. கொட்டாரக்கரை இயக்கியுள்ளார்.
வெளி இணைப்புகள்
பகுப்பு:1969 மலையாளத் திரைப்படங்கள்
எட்டுக்குடி ஊராட்சி
எட்டுக்குடி ஊராட்சி (Ettukudi Gram Panchayat), தமிழ்நாட்டின் நாகப்பட்டினம் மாவட்டத்தில் உள்ள கீழையூர் ஊராட்சி ஒன்றியத்தில் அமைந்துள்ளது. இந்த ஊராட்சி, கீழ்வேலூர் சட்டமன்றத் தொகுதிக்கும் நாகப்பட்டினம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1831 ஆகும். இவர்களில் பெண்கள் 936 பேரும் ஆண்கள் 895 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:நாகப்பட்டினம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பிரதேச செயலாளர் பிரிவுகளின் பட்டியல் - தென் மாகாணம், இலங்கை
right|200px|Divisional Secretariats of Sri Lanka இலங்கையின் மாவட்டங்கள் இலங்கையின் பிரதேச செயலகங்கள் என்ற துணை நிர்வாக அலகுகளாகப் பிரிக்கப்பட்டுள்ளன. இவை ஆரம்பத்தில் கோரளை எனப் பிரிக்கப்பட்டிருந்தன.
தென் மாகாணத்தில் 47 பிரதேச செயலர் பிரிவுகள் உள்ளன. 19 பிரிவுகள் காலி மாவட்டத்திலும், 12 பிரிவுகள் அம்பாந்தோட்டை மாவட்டத்திலும் 16 பிரிவுகள் மாத்தறை மாவட்டத்திலும் உள்ளன.
உசாத்துணை
பகுப்பு:இலங்கை பிரதேச செயலாளர் பிரிவுகளின் பட்டியல்கள் பகுப்பு:இலங்கை தொடர்பான பட்டியல்கள் பகுப்பு:தென் மாகாணம், இலங்கை
ஆழ்வார்புரம்
ஆழ்வார்புரம் (Allhwarpuram) என்பது இந்தியா தீபகற்பத்தில் தமிழ்நாடு மாநிலத்தின் மதுரை மாவட்டத்திலுள்ள ஒரு புறநகர்ப் பகுதியாகும். மதுரையின் வடக்குப் பகுதியில் ஒன்று ஆழ்வார்புரம். மதுரையில் சித்திரைத் திருவிழாவின் போது, கள்ளழகர் வைகை ஆற்றில் இறங்கும் வைபவம் நடைபெறும் இடம் ஆழ்வார்புரம் ஆகும்.
கடல் மட்டத்திலிருந்து சுமார் 186 மீட்டர் உயரத்தில் அமைந்துள்ள ஆழ்வார்புரம் பகுதியின் புவியியல் ஆள்கூறுகள், 9.92861°N, 78.13506°W ஆகும். மதுரை, கோரிப்பாளையம், செல்லூர் (மதுரை), தல்லாகுளம், மதுரை, அண்ணா நகர், மதுரை, கே. கே. நகர், மதுரை, சிம்மக்கல், யானைக்கல், நெல்பேட்டை, கீழ வாசல், தெற்கு வாசல், தத்தனேரி, கூடல் நகர், ஆரப்பாளையம், பழங்காநத்தம், ஜெய்ஹிந்த்புரம், டி. வி. எஸ். நகர், பசுமலை மற்றும் திருப்பரங்குன்றம் ஆகியவை ஆழ்வார்புரம் பகுதிக்கு அருகிலுள்ள முக்கிய புறநகர்ப் பகுதிகளாகும்.
மதுரையில் சுமார் ஐம்பது ஆண்டுகளாக பரம்பரை பரம்பரையாக மூங்கில் வியாபாரம் நடைபெறும் இடம் ஆழ்வார்புரம் பகுதியாகும்.
வெளி இணைப்புகள்
பகுப்பு:மதுரை
ஆர். சாந்தி
'''ஆர். சாந்தி' (R. Santhi'') ஓர் இந்திய அரசியல்வாதியாவார். சேந்தமங்கலம் சட்டமன்றத் தொகுதியில் இருந்து 14 ஆவது தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார். அவர் தேசிய முற்போக்கு திராவிட கழகம் கட்சியின் சார்பாகத் தேர்தலில் போட்டியிட்டார்.
மேற்கோள்கள்
பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:வாழும் நபர்கள் பகுப்பு:14 ஆவது தமிழ்நாடு சட்டமன்ற உறுப்பினர்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:தமிழக சட்டமன்ற பெண் உறுப்பினர்கள்
லிம்போபோ
லிம்போபோ (Limpopo) தென்னாப்பிரிக்காவின் வடகோடியில் உள்ள  மாகாணம் ஆகும். இந்த மாகாணத்தின் மேற்கு, வடக்கு எல்லையில் ஓடும் லிம்போபோ ஆற்றின் பெயர் வைக்கப்பட்டுள்ளது. இங்கு மூன்றில் இரு பகுதி மக்கள் வடக்கத்திய சோத்தோ மொழி பேசுகின்றனர். இதன் தலைநகர் போலோக்வேன் உள்ளது. இது முன்னதாக பீட்டர்சுபர்கு என்றழைக்கப்பட்டது.
1994ஆம் ஆண்டில் மாகாணங்கள் சீரமைக்கப்பட்ட போது இது பழைய டிரான்சுவால் மாகாணத்திலிருந்து வடக்குப் பகுதியை பிரித்து உருவாக்கப்பட்டது; எனவே துவக்கத்தில் இதற்கு வடக்கு டிரான்சுவால் என்ற பெயர் இருந்தது. பின்னர் 2003 வரை வடக்கு மாகாணம் எனப்பட்டது. 2003இல் சிம்பாப்வேக்கும் போட்சுவானாக்கும் எல்லையாக ஓடும் முதன்மை ஆறான லிம்போபோவின் பெயரை மாகாண அரசு பரிந்துரைக்க அரசியல் சட்டத்திருத்தம் மூலம் மாற்றப்பட்டது. இந்த மாகாணத்தில் தங்கத்தைப் பயன்படுத்திய மிகவும் தொன்மையான நாகரிகம் நிலவிய மாபுங்குப்வே உள்ளது; இந்தப் பெயரும் மாகாணத்திற்கு பரிசீலிக்கப்பட்டது.
வெளி இணைப்புகள்
பகுப்பு:தென்னாப்பிரிக்காவின் மாகாணங்கள்
உத்தரப் பிரதேச அரசு
உத்தரப் பிரதேச அரசு என்பது உத்தரப் பிரதேசத்தை ஆளும் அமைப்பாகும். இது நீதித் துறை, செயலாக்கத் துறை, சட்டவாக்கத் துறை ஆகிய மூன்று பிரிவுகளைக் கொண்டது.
சட்டவாக்கத் துறை
இந்த மாநில சட்டவாக்கத் துறை ஈரவை முறைமை கொண்டது. அவை: உத்தரப் பிரதேச சட்டமன்றம், உத்தரப் பிரதேச சட்ட மேலவை
அமைச்சரவை
சட்டமன்ற உறுப்பினர்களால் தேர்ந்தெடுக்கப்படும் முதல்வரும், அவருடன் இணையும் ஏனைய அமைச்சர்களும் செயலாக்க அதிகாரங்களைப் பெறுவர். ஒவ்வொருவரும் தமக்கு ஒதுக்கப்பட்ட துறையை மேற்பார்வையிட்டு செயலாக்க ஆணைகளை பிறப்பிப்பர்.
நீதித் துறை
இந்த மாநில நீதித் துறையின் உயர் அமைப்பாக அலகாபாத் உயர் நீதிமன்றம் இருக்கிறது. இது அலகாபாத்தில் உள்ளது. இதன் கிளை இலக்னோவில் உள்ளது.
இணைப்புகள்
பகுப்பு:உத்தரப் பிரதேச அரசு
ஜொனாதன் ஃபெலோஸ்-ஸ்மித்
ஜொனாதன் ஃபெலோஸ் - ஸ்மித் (Jonathan Fellows-Smith, பிறப்பு: பிப்ரவரி 3 1932), தென்னாப்பிரிக்க அணியின் துடுப்பாட்டக்காரர். இவர் நான்கு தேர்வுத் துடுப்பாட்டப் போட்டிகளிலும், 94 முதல்தர துடுப்பாட்டப் போட்டிகளிலும் கலந்து கொண்டுள்ளார். 1960 ம் ஆண்டில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
பகுப்பு:தென்னாபிரிக்கத் துடுப்பாட்டக்காரர்கள் பகுப்பு:1932 பிறப்புகள் பகுப்பு:நார்தாம்ப்டன்சையர் துடுப்பாட்டக்காரர்கள் பகுப்பு:2013 இறப்புகள் பகுப்பு:ஆக்சுபோர்டு பல்கலைக்கழகத் துடுப்பாட்டக்காரர்கள் பகுப்பு:தென்னாபிரிக்கத் தேர்வுத் துடுப்பாட்டக்காரர்கள் பகுப்பு:ஜென்டில்மென் துடுப்பாட்டக்காரர்கள்
களவாணி 2 (திரைப்படம்)
களவாணி 2 (Kalavani 2) 2019 இல் வெளியான ஓர் இந்தியத் தமிழ் காதல் மற்றும் நகைச்சுவைத் திரைப்படம் ஆகும். இத்திரைப்படத்தைத் தயாரித்து இயக்கியவர் சற்குணம் ஆவார். இத்திரைப்படத்தில் விமல் மற்றும் ஓவியா முக்கிய கதாபாத்திரங்களில் நடித்துள்ளனர். இவர்களுடன் விக்னேஷ்காந்த், கஞ்சா கறுப்பு ஆகியோர் துணை கதாபாத்திரங்களில் நடித்துள்ளனர். இத்திரைப்படம் 2010 ஆம் ஆண்டில் வெளியான களவாணி திரைப்படத்தின் தொடர் படமாகும். இத்திரைப்படத்தின் தயாரிப்பு 2018 ஆம் ஆண்டு பிப்ரவரியில் தொடங்கியது. இத்திரைப்படம் 2019 ஆம் ஆண்டு சூலை 5 ஆம் நாள் வெளியிடப்பட்டது. இப்படம் சராசரியான விமர்சனங்களைப் பெற்றது
கதைக்களம்
அறிவழகன்(விமல்) தனது பழைய ஏமாற்றும் கதாபாத்திரத்தில் தொடர்கிறார். இந்த முறை விக்கி என்ற நண்பராக (விக்னேஷ்காந்த்) வருகிறார். உள்ளாட்சித் தேர்தல்கள் அறிவிக்கப்பட்ட பிறகு, அறிவழகனின் மாமாவும், அறிவழகனின் காரலி மகேஸ்வரியின் (ஓவியா) தந்தையாரும் போட்டியிடுகின்றனர். அறிவழகனும் தேர்தலில் போட்டியிட வேட்புமனு தாக்கல் செய்யத் திட்டமிடுகிறார். வாக்குகள் சிதறுவதைத் தடுக்க இரு தரப்பினரும் தனக்குப் பணம் தர முன் வருவார்கள் என்பது அறிவழகனின் திட்டம். இதற்காக பஞ்சாயத்தை (கஞ்சா கறுப்பு) ஏமாற்றி பண உதவி பெறுகிறார். ஆனால், அறிவழகன் வேட்புமனு தாக்கல் செய்தது அறிவழகனின் மாமாவிற்கோ, மகேஷ்வரியின் தந்தைக்கோ தெரியாமல் போகிறது. அவர்கள் இருவருமே அறிவழகனை ஏளனமாகப் பேசுகிறார்கள். இதனால் ஆத்திரமடைந்த அறிவழகன் எப்படியாவது தேர்தலில் வெற்றி பெறுவேன் என்று சபதம் செய்கிறார். இதன் பிறகு அறிவழகன் செய்யும் களவாணித் தனங்கள், நிறைய அதிரடிகள் ஆகியவையே களவாணி 2 திரைப்படத்தின் மீதிக்கதையாகும்.
தயாரிப்பு
2010 ஆம் ஆண்டில் நசீர் தயாரிப்பில் வெளியான களவானி திரைப்படம் ஆச்சர்யமூட்டும் வகையில் ஒரு வெற்றியையும், வசூலில் சாதனையையும் செய்தது. இதன் மூலமாக இயக்குநர் சற்குணம், நடிகர் விமல் மற்றும் நடிகைஓவியா ஆகியோருக்கான வாய்ப்புகளை அதிகப்படுத்தியது. நவம்பர் 2016 இல், சற்குணம் மற்றம் விமல் களவாணியின் இரண்டாம் பாகத்திற்காக இணையப்போவதாக செய்திகள் வெளிவந்தன. ஆனால் சற்குணம் நடிகர் மாதவன் நடிப்பதாக இருந்த திரபை்படத்தின் முன் தயாரிப்பு பணிகளில் கவனம் செலுத்தத் தொடங்கினார். அக்டோபர் 2017 இல், நடிகர் விமல் இப்படத்தில் ஒப்பந்தமானதை மறுத்தார். நசீர் களவாணியின் தொடர் படத்தை தயாரிப்பதையும் மறுத்தார்.
2018 இல் சற்குணம் மாதவனுடன் செய்வதாக இருந்த திரைப்படத்தை ஒத்தி வைத்து விட்டு களவாணி படத்தின் இரண்டாம் பாகத்தைத் தனது சொந்தத் தயாரிப்பு நிறுவனமான வர்மன் தயாரிப்பு நிறுவனம் மூலமாகத் தொடங்க இருப்பதை முன்மொழிந்தார். இத்திரைப்படத்திற்காக விமல் மற்றும் ஓவியாவை ஒப்பந்தம் செய்தார். இத்திரைப்படத்திற்கு கே2. சற்குணத்தின் இந்த அறிவிப்பினைத் தொடர்ந்து நசீர் இது குறித்து தனது வருத்தத்தை வெளியிட்டார். அவர் களவானி 2 திரைப்படத்தைத் தான் தொடங்க இருப்பதாகவும், இதற்கான அசலான உரிமைகள் தன்னிடமே இருப்பதாகவும் தெரிவித்தார். மேலும், பூனம் கவுர் நடித்துக் கொண்டிருக்கும் வடம் என்ற திரைப்படம் முடிந்தவுடன் 2018 ஆம் ஆண்டின் மத்தியில் இத்திரைப்படத்தின் பணிகள் தொடங்க உள்ளதாகவும் அறிவித்தார்.
இந்தப் பிரச்சனை இவ்வாறாக இருக்க சற்குணம் விமலை வைத்து பிப்ரவரி 2018 இல் தனது படப்பிடிப்பைத் தொடங்கினார். மே 2018 இல் ஓவியா இப்படக்குழுவினருடன் இணைந்தார். களவாணி திரைப்படத்தில் நடித்த பெரும்பாலான நடிகர்கள் இப்படத்தில் மீண்டும் இணைந்தனர். சூரி இப்படத்தில் நடிக்கவில்லை. அவருக்குப் பதிலாக விக்னேஷ்காந்த் ஒப்பந்தமானார்.
மேற்கோள்கள்
பகுப்பு:2019 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:விமல் நடித்த திரைப்படங்கள் பகுப்பு:ஓவியா நடித்த திரைப்படங்கள் பகுப்பு:சரண்யா பொன்வண்ணன் நடித்த திரைப்படங்கள்
அபிதா சுல்தான்
இளவரசி சுரயா ஜா, நவாப் கோஹர்-இ-தாஜ், அபிதா சுல்தான் பேகம் சாஹிபா (ஆகஸ்ட் 28, 1913 - மே 11, 2002) போபால் மாநிலத்தின் கடைசி நவாப் ஹமீதுல்லா கான் மற்றும் பேகம் மைமூனா சுல்தான் ஆகியோரின் மூத்த மகள் ஆவார்.
வாழ்க்கை மற்றும் குடும்பம்
இவரது சகோதரி சஜிதாவுடனான திருமணத்தின் மூலம் கிரிக்கெட் வீரர் இப்திகர் அலி கான் பட்டோடி இவரது மைத்துனராக ஆகினார். மேலும் கிரிக்கெட் வீரர் மன்சூர் அலிகான் பட்டோடி இவரது மருமகன் ஆவார்.
அபிதா 1926 ஆம் ஆண்டில் குர்வாய் மாநிலத்தின் ஆட்சியாளரான நவாப் முகமது சர்வார் அலிகானை மணந்தார். 1928 ஆம் ஆண்டில், போபால் சிம்மாசனத்திற்கு வெளிப்படையான வாரிசாக இவர் அங்கீகரிக்கப்பட்டார். இருப்பினும், இவர் சிம்மாசனத்திற்கான தனது உரிமையை விட்டுவிட்டு, 1950 இல் புதிதாக உருவாக்கப்பட்ட பாகிஸ்தானுக்கு குடிபெயர்ந்தார்.
பாகிஸ்தானில், இவர் வெளிநாட்டு சேவையில் சேர்ந்தார். ஆகையால், இந்திய அரசு இவரை அரசாணையில் இருந்து விலக்கியது. மேலும் இவரது தங்கை சஜிதா 1960 ஆம் ஆண்டில் தனது தந்தையின் மரணத்திற்குப் பிறகு அரியணையில் அமர்ந்தார். இருந்தபோது அபிதா சுல்தான் நீதிமன்றத்தில் இது குறித்து வழக்கு தொடர்ந்தார்.
அபிதா சுல்தான் தனது 37 வயதில் புதிதாக உருவாக்கப்பட்ட பாகிஸ்தானுக்கு தனது இளம் மகனுடன் குடியேறினார். இவர் தனது வாழ்க்கையின் பெரும்பகுதியை பாகிஸ்தானில் கழித்தார். இவர் 2002 இல் கராச்சியில் இறந்தார். அவரது மகன் ஷஹார்யார் கான் பாகிஸ்தானின் வெளியுறவு செயலாளராகவும் பின்னர் பாகிஸ்தான் கிரிக்கெட் வாரியத்தின் தலைவராகவும் இருந்தார்.
குறிப்புகள்
பகுப்பு:2002 இறப்புகள் பகுப்பு:1913 பிறப்புகள் பகுப்பு:போபால்
கரவெட்டி செங்கருவி அய்யனார் கோயில்
கரவெட்டி செங்கருவி அய்யனார் கோயில் தமிழ்நாட்டில் அரியலூர் மாவட்டம், கரவெட்டி என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பொற்படாக்குறிச்சி ஊராட்சி
பொற்படாக்குறிச்சி ஊராட்சி (Porpadakurichi Gram Panchayat), தமிழ்நாட்டின் கள்ளக்குறிச்சி மாவட்டத்தில் உள்ள கள்ளக்குறிச்சி வட்டாரத்தில் அமைந்துள்ளது. இந்த ஊராட்சி, கள்ளக்குறிச்சி சட்டமன்றத் தொகுதிக்கும் கள்ளக்குறிச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2737 ஆகும். இவர்களில் பெண்கள் 1324 பேரும் ஆண்கள் 1413 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
மேற்கோள்கள்
பகுப்பு:கள்ளக்குறிச்சி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சமாரியம்
சமாரியம் (Samarium) என்பது Sm என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இதனுடைய அணு எண் 62 ஆகும். மிதமான கடினத்தன்மையும் வெள்லியைப் போன்ற வெண்மை நிறமும் கொண்ட இச்சேர்மம் காற்றில் மெல்ல ஆக்சிசனேற்றம் அடைகிறது. லாந்தனைடு குழுவின் குறிப்பிடத்தக்க உறுப்பினராக இருக்கும் சமாரியம் வழக்கமாக +3 என்ற ஆக்சிசனேற்ற நிலையை வெளிப்படுத்துகிறது. சமாரியம்(II) இன் சேர்மங்க்களும் அறியப்படுகின்றன. குறிப்பாக சமாரியம் மோனாக்சைடு SmO, மோனோசால்கோசெனைடுகள் SmS, SmSe மற்றும் SmTe, சமாரியம்(II) அயோடைடு போன்ற சேர்மங்களும் அறியப்படுகின்றன. சமாரியம்(II) அயோடைடு வேதித் தொகுப்பு வினைகளில் ஒரு பொதுவான ஒடுக்கும் முகவராகும். உயிர்னச் செயல்பாடுகளில் சமாரியத்தின் பங்க்கு ஈதும் இருப்பதாகத் தெரியவில்லை. ஆனால் இது சிறிதளவு நச்சுத்தன்மை கொண்டுள்ளது. 1879 ஆம் ஆண்டு பிரெஞ்ச்சு வேதியியலாளர் பால்-எமில் லெக்காக் டி பாய்சுபவுத்ரன் சமாரியத்தைக் கண்டுபிடித்தார். சாமர்சுகைட்டு என்ற கனிமத்திலிருந்து இது பிரித்தெடுக்கப்படுவதால் இத்தனிமத்திற்கு சமாரியம் என்ற பெயரை சூட்டினார். சாமர்சுகைட்டு என்ற பெயரும் முன்னதாக உருசிய கனிமவியல் அலுவலர் வாசிலி சாமர்சிகை-பைகோவெட்சு என்பவரின் நினைவாக சூட்டப்பட்ட பெயராகும். சமாரியம் ஓர் அரு மண் உலோகமாக வகைப்படுத்தப்படுகிறது. புவியில் அதிகமாக கிடைக்கும் தனிமங்களின் வரிசையில் சமாரியத்திற்கு 40 ஆவது இடம் கிடைத்துள்ளது. பல்வேறு கனிமங்க்களில் இது 2.8% அளவுக்கு தோன்றுகிறது. செரைட்டு, கடோலினைட்டு, சாமர்சுகைட்டு, மோனசைட்டு மற்றும் பாசுட்னாசைடு உள்ளிட்ட கனிமங்கள் இவற்றில் சிலவாகும். மோனசைட்டு மற்றும் பாசுட்னாசைடு உள்ளிட்ட கனிமங்கள் இரண்டும் வணிக முறையில் சமாரியம் தயாரிப்பதற்கு ஏற்ற பொதுவான கனிமங்களாகும். இவை சீனா, அமெரிக்கா, பிரேசில், இந்தியா, இலங்கை, ஆத்திரேலியா போன்ற நாடுகளில் அதிகமாகக் கிடைக்கின்றன. சமாரியம் வெட்டி எடுப்பதிலும் உற்பத்தியிலும் சீனா உலகின் முன்னணி நாடாக திகழ்கிறது. சமாரியம்-கோபால்ட்டு காந்தங்கள் தயாரிப்பில் பயன்படுவது சமாரியத்தின் வணிக முக்கியத்துவம் வாய்ந்த பயணாகும். நியோடிமியம் காந்தங்க்களை அடுத்து இவை நிலைத்த காந்தங்களாக உள்ளன. இருப்பினும் சமாரியம் சேர்மங்கள் 700 பாகை செல்சியசு வெப்பனிலைக்கும் அதிகமான வெப்ப நிலைகளிலும் நிலையாக காந்தப்பண்புகளை இழக்காமல் எதிர்த்து நிற்கின்றன. கலப்புலோகத்தின் கியூரி புள்ளி இதற்கு காரணமாகும்.சமாரியம் -153 என்ற கதிரியக்க ஐசோடோப்பு சமாரியத்தின் மருத்துவ பயனளிக்கும் திறன் மிக்க ஐசோடோப்பு ஆகும். நுரையீரல் புற்று, மார்பகப்புற்று போன்ற சில வகை புற்று நோய்களுக்கு காரணமான செல்களை அழிக்கும் வல்லமை கொண்டதாக உள்ளது. சமாரியம்-149 என்ற மற்றொரு ஐசோடோப்பு ஒரு வலிமையான நியூட்ரான் உறிஞ்சியாகும். எனவே இதை அணுக்கரு உலைகளில் பயன்படுத்துகிறார்கள். அணுக்கரு உலை செயல்பாடுகளின் போது சமாரியம் சிதைவு விளைபொருளாக உருவாகிறது என்பதால் இதை கருத்திற்கொண்டு அணுக்கரு உலைகள் வடிவமைக்கப்படுகின்றன. வேதி வினைகளில் வினையூக்கியாக, கதிரியக்கக் கார்பன் கணக்கீடு, எக்சுகதிர் சீரொளி என பிற பயன்களுக்காகவும் சமாரியம் அறியப்படுகிறது.
இயற்பியல் பண்புகள்
ஓர் அருமண் உலோகமாகக் கருதப்படும் சமாரியம் துத்தநாகத்தின் கடினத்தன்மையும் அடர்த்தியையும் கொண்டுள்ளது. ஆவியாகும் லாந்தனைடுகளில் மூன்றாவது அதிக கொதினிலை கொண்ட தனிமமாக சமாரியம் விளங்குகிறது. இதனுடைய கொதி நிலை 1794 பாகை செல்சியசு ஆகும். இட்டெர்பியமும் யுரோப்பியமும் கொதி நிலை மிகுந்த மற்ற இரண்டு லாந்தனைகள் ஆகும். சமாரியத்தை அதன் கனிமங்களில் இருந்து பிரித்தெடுக்க இப்பண்பு பெரிதும் உதவுகிறது. காற்றில் 150 °செல்சியசு வெப்பநிலையில் தீபற்றும். எண்ணெய்க்கடியில் வைத்திருந்தாலும் சிறுகச் சிறுக காலப்போக்கில் ஆக்சிசனேற்றம் அடைந்து சாம்பல்-மஞ்சள் நிறம் பெற்ற ஆக்சைடு-ஐதராக்சைடு பொடியாகின்றது. இவ்வுலோகம் மூன்று வகையான படிக மாற்றங்களை அடைகிறது. சாதாரண வெப்ப சூழல்களில் சமாரியம் செஞ்சாய்சதுர கட்டமைப்பில் (α வடிவம்) காணப்படுகிறது. 731 பாகை செல்சியசு வெப்ப நிலைக்குச் சூடாக்கினால் இதன் படிக வடிவம் அறு கோண மூடிய பொதிவு கட்டமைப்புக்கு மாறுகிறது. இம்மாற்றத்திற்கான வெப்ப நிலை உலோகத்தின் தூய்மையை அடிப்படையாகக் கொண்டு மாறுபடுகிறது. 922 பாகை செல்சியசு வெப்ப நிலைக்கு சூடுபடுத்தினால் இதன் கட்டமைப்பு பொருள் மைய கனசதுர வடிவுக்கு மாற்றமடைகிறது. 40 கிலோபார் அழுத்தத்தில் சுமார் 300 பாகை செல்சியசு வெப்ப நிலைக்கு சூடுபடுத்தினால் இரட்டை அறுகோண மூடிய பொதிவு கட்டமைப்பு உருவாகிறது, நூற்றுக் கணக்கான, ஆயிரக் கணக்கான கிலோபார் அழுத்தத்திற்கு உட்படுத்தினால் பல கட்ட நிலை மாற்றத்திற்கு தூண்டப்படுகிறது. குறிப்பாக 900 கிலோபார் அழுத்தத்தில் நாற்கோண கட்டம் தோன்றுகிறது. Dhcp கட்டம் அழுத்தத்திற்கு உட்படுத்தப்படாமலேயே 400 மற்றும் 700 பாகை செல்சியசு வெப்ப நிலையில் உருவாகிறது என ஓர் ஆய்வு தெரிவிக்கிறது.
வரலாறு
1853 ஆம் ஆண்டு சுவிட்சர்லாந்தைச் சேர்ந்த வேதியியலாளர் ழ்சான் சார்லெ கலிசார்ட் டெ மரின்யாக் என்பவர் டிடிமியம் என்னும் பொருளைக் கொண்டு ஒளிமாலை ஆய்வுகள்செய்த மொழுது ஒளி உள்வாங்கும் அலைநீளங்களைத் துல்லியமாக அளந்த பொழுது சமாரியத்தைக் கண்டு பிடித்தார். பிரான்சில் உள்ள பாரிசில் 1879ல் பால் எமில் பௌத்ரன் என்பவர் சமார்ஸ்கைட் (Y,Ce,U,Fe)3(Nb,Ta,Ti)5O16) என்னும் கனிமத்தில் இருந்து சமாரியத்தைப் பிரித்தெடுத்தார். ஊரல் மலைப்பகுதிகளில் சமார்ஸ்கைட் கிடைத்திருந்தாலும், 1870களில் ஐக்கிய அமெரிக்கா\அமெரிக்காவில் உள்ள வட கரோலைனா மாநிலத்தில் கண்டுபிடித்த புதிய படிவுகளில் இருந்தே சமாரியம் உள்ள டிடிமியம் என்னும் கனிமம் கண்டுபிடிக்கப்பட்டது.
கிடைக்கும் மலிவு
சமாரியம் தனியாக கிடப்பதில்லை. மற்ற அரிதாகக் கிடைக்கும் தனிமங்களைப்போலவே இதுவும் பிற கனிமங்களில் உள்ள கலவைகளில் இருந்து எடுக்கப்படுகின்றது. மோனசைட், பாஸ்ட்னாசைட், சமார்ஸ்கைட் ஆகிய கனிமங்களில் இருந்து சமாரியம் கிடடக்கின்றது. மோனசைட் என்னும் கனிமத்தில் 2.8% ம், சமார்ஸ்கைட்டில் 1% அளவும் சமாரியம் கிடக்கின்றது. மின்மவணு-மாற்றிகளில்ன் வழியும், மின்வேதியல் படிவுகளின் வழியும், சமாரியம் (III) குளோரைடு சோடியம் குளோரைடு ஆகியவை சேர்ந்துருகிய கலவைகளில் மின் பகுப்பாய்வு வழியும் சமாரியம் பிரித்தெடுக்கப்படுகின்றது. சமாரியம் ஆக்ஸைடில் இருந்து லாந்த்தனம் வழி ஆக்ஸிஜன் இறக்க வினைகளின் வழியும் சமாரியம் பிரித்தெடுக்கப்படுகின்றது.
கூட்டுப் பொருட்கள்
•	அயோடைடுகள் •	** SmI2
முன்காப்புச் செய்திகள்
மற்ற லாந்த்தனைடுகள் போலவே சமாரியமும் குறைந்த அல்லது இடைப்பட்ட நச்சுத்தனமை கொண்டது. என்றாலும் இதன் நச்சுத்தன்மைகள் பற்றிய ஆய்வுகள் இன்னும் விரிவாக செய்யப்படவில்லை.
வெளி இணைப்புகள்
பகுப்பு:தனிமங்கள்   பகுப்பு:ஒடுக்கிகள்
ஒருபடித்தான மற்றும் பலபடித்தான கலவைகள்
.
கரைசல்கள்
ஒரு கரைசல் என்பது ஒருபடித்தான கலைவயின் ஒரு சிறப்பு வகையாகும். பல மூலங்களைக் கொண்டு ஒரு கரைசல் ஒருபடித்தானதாக ஆக்கப்பட்டாலும் கூட, கரைபொருளானது எந்த ஒரு நேரத்திலும் கரைசலின் அடியில் தங்காததாலும், கரைபொருள் மற்றும் கரைப்பானின் விகிதாச்சாரமானது ஒரே மாதிரியாக இருப்பதாலும், கரைசல்கள் ஒருபடித்தானவையாக உள்ளன. மேலும், கரைபொருளினை வடிகட்டுதல் மூலமாகவோ, புவிஈர்ப்பு முறையினடிப்படையிலான பிரித்தலின் மூலமாகவோ தனியாகப் பிரிக்க இயலாது.
இத்தகைய கலவையானது மிகவும் நிலையானதாக உள்ளது. இதன் துகள்கள் தனியாகத் தங்குவதோ, பிரிகையடைவதோ இல்லை. கரைபொருளும், கரைப்பானும் வேறு வேறு நிலைகளில் இருந்தாலும் கூட, ஒருபடித்தான கலவையாக, கரைசலாக ஒரே ஒருநிலையில் உள்ளது. உதாரணமாக, கரைபொருளான உப்பானது திண்ம நிலையிலும், கரைப்பானான நீரானது திரவ நிலையிலும் இருந்தாலும் கூட கரைசலான உப்புக்கரைசல் திரவ நிலையிலேயே உள்ளது.
வளிம நிலைக்கலவை
காற்றை வளிம நிலைக் கரைசலுக்கான மிகவும் குறிப்பிட்ட ஒரு எடுத்துக்காட்டாகக் குறிப்பிடலாம். (ஆக்சிசன் மற்றும் இதர வாயுக்கள் நைட்ரசன் எனும் முக்கிய பகுதிப்பொருளில் கரைந்துள்ளன). மூலக்கூறுகளுக்கு இடையேயான இடைவினைகள் மிகவும் குறைந்த அளவே பங்களிப்பதால் அல்லது முழுமையாகப் பங்களிக்காமல் இருப்பதால், அடர்வு குறைவான வாயுக்கள் மிகவும் பயனற்ற அல்லது எளிய கரைசல்களை உருவாக்குகின்றன. ஆகவே, இவை கரைசல்கள் என்ற வகைப்பாட்டிலேயே கொண்டு வரப்படுவதில்லை.